钦定古今图书集成/明伦汇编/氏族典/第175卷 > 钱铎
## 钦定古今图书集成/明伦汇编/氏族典/第175卷 > 钱铎

按《扬州府志》：“铎，字振之，海门人。正德辛巳进士。嘉靖
初，修《武庙实录》，授刑部山东司主事。甲申，谏大礼，杖
阙下。丁亥，进四川司员外郎，出为肇庆知府，改学校，
倡文教，兴革悉当民情。已，补郧阳，擢广西按察副使。
备兵府江，设护兵，造哨船，建营房，生缚贼首梁明镜
辈，往来者称坦途焉。以性刚直取忌，中蜚语罢。”